钦定古今图书集成/明伦汇编/官常典/第386卷 > 晋
## 钦定古今图书集成/明伦汇编/官常典/第386卷 > 晋

晋置国子祭酒、博士、助教，而隶于太常。

按：《晋书职官志》：“太常有博士员，又统太学诸博士祭
酒。”

晋初承魏制，置博士十九人。及咸宁四年，武帝初立
国子学，定置国子祭酒、博士各一人，助教十五人，以
教生徒。博士皆取履行清淳，通明典义者，若散骑常
侍、中书侍郎、太子中庶子以上，乃得召试。及江左初，
减为九人。元帝末，增《仪礼》《春秋》《公羊》博士各一人，合
为十一人。后又增为十六人，不复分掌五经，而谓之
“太学博士”也。孝武太元十年，损国子助教员为十人。